CELEX: 62012CA0385
Language: hr
Date: 2014-02-05 00:00:00
Title: Predmet C-385/12: Presuda Suda (veliko vijeće) od 5. veljače 2014. (zahtjev za prethodnu odluku koji je uputio Székesfehérvári Törvényszék — Mađarska) — Hervis Sport- és Divatkereskedelmi Kft protiv Nemzeti Adó- és Vámhivatal Közép-dunántúli Regionális Adó Főigazgatósága (Zahtjev za prethodnu odluku — Izravni porezi — Sloboda poslovnog nastana — Nacionalni porezni propisi kojima se uvodi izvanredni porez na prihod trgovine na malo u prodavaonicama — Veliki maloprodajni lanci — Postojanje diskriminirajućeg učinka — Neizravna diskriminacija)

29.3.2014   
            
            
               HR
            
            
               Službeni list Europske unije
            
            
               C 93/10
            
         Presuda Suda (veliko vijeće) od 5. veljače 2014. (zahtjev za prethodnu odluku koji je uputio Székesfehérvári Törvényszék — Mađarska) — Hervis Sport- és Divatkereskedelmi Kft protiv Nemzeti Adó- és Vámhivatal Közép-dunántúli Regionális Adó Főigazgatósága
   (Predmet C-385/12) (1)
   
   (Zahtjev za prethodnu odluku - Izravni porezi - Sloboda poslovnog nastana - Nacionalni porezni propisi kojima se uvodi izvanredni porez na prihod trgovine na malo u prodavaonicama - Veliki maloprodajni lanci - Postojanje diskriminirajućeg učinka - Neizravna diskriminacija)
   2014/C 93/15
   Jezik postupka: mađarski
   
      Sud koji je uputio zahtjev
   
   Székesfehérvári Törvényszék
   
      Stranke glavnog postupka
   
   
      Tužitelj: Hervis Sport- és Divatkereskedelmi Kft
   
      Tuženik: Nemzeti Adó- és Vámhivatal Közép-dunántúli Regionális Adó Főigazgatósága
   
      Predmet
   
   Zahtjev za prethodnu odluku — Székesfehérvári Törvényszék — Tumačenje članaka 18., 26., 49., 54., 55., 56., 63., 65. i 110. UFEU-a — Nacionalni porezni propisi kojima se uvodi posebni porez koji se odnosi na sektore trgovine na malo — Progresivni porez izračunan na temelju ostvarenog neto prihoda — Najniža stopa poreza koja na društva koja se bave trgovinom na malo prehrambenim proizvodima u stranom vlasništvu utječe više nego na nacionalna društva
   
      Izreka
   
   Članke 49. UFEU-a i 54. UFEU-a treba tumačiti u smislu da su im protivni propisi države članice o porezu na prihod trgovine na malo u prodavaonicama koji obvezuju porezne obveznike koji u smislu tih propisa predstavljaju, unutar grupe društava, „povezana društva”, da zbroje svoje prihode kako bi se primijenila vrlo progresivna stopa, a zatim da tako dobiveni iznos poreza podijele razmjerno svojim stvarnim prihodima, ako su — što je na sucu koji je uputio zahtjev da provjeri — porezni obveznici koji su obuhvaćeni najvišim razredom posebnog poreza, u većini slučajeva, „povezani”, s društvima koja imaju sjedište u drugoj državi članici.
   
      (1)  SL C 366, 24.11.2012.